ประกาศกรมการขนส่งทางน้ำและพาณิชยนาวีประกาศกรมการขนส่งทางน้ำและพาณิชยนาวีเรื่องการดำเนินการตามพระราชบัญญัติข้อมูลข่าวสารของราชการพ.ศ.๒๕๔๐ เกี่ยวกับข้อมูลข่าวสารส่วนบุคคลตามมาตรา๒๓ (๓)[๑] เพื่อให้เป็นไปตามมาตรา ๒๓ (๓) แห่งพระราชบัญญัติข้อมูลข่าวสารของราชการพ.ศ.๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอกรมการขนส่งทางน้ำ และพาณิชยนาวี ได้จัดระบบข้อมูลข่าวสารส่วนบุคคลตามพระราชบัญญัติดังกล่าวดังนี้ข้อ ๑ ประเภทข้อมูลข่าวสารส่วนบุคคลในความครอบครองของกรมการขนส่งทางน้ำและพาณิชยนาวี(๑) สำนักงานเลขานุการกรม(ก) ประเภทของบุคคลที่มีการเก็บข้อมูลไว้- ข้าราชการและลูกจ้างประจำของกรมการขนส่งทางน้ำและพาณิชยนาวี(ข) ประเภทของระบบข้อมูลข่าวสารส่วนบุคคล- แฟ้มเอกสารประวัติของบุคคล และระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- ใช้ในการบริหารงานบุคคลของกรมการขนส่งทางน้ำและพาณิชยนาวี(ง) แหล่งที่มาของข้อมูล- เจ้าของข้อมูล- คำสั่งและประกาศที่เกี่ยวข้องด้านการบริหารงานบุคคล- หน่วยงานต้นสังกัด(๒) กองคลัง(ก) ประเภทของบุคคลที่มีการเก็บข้อมูลไว้- ข้าราชการที่เกษียณอายุ ซึ่งขอรับเงินบำนาญเฉพาะในส่วนกลาง(ข) ประเภทของระบบข้อมูลข่าวสารส่วนบุคคล- แฟ้มบัญชีรายชื่อ- แฟ้มรายงานตัวประจำปี(ค) ลักษณะการใช้ข้อมูลตามปกติ- ใช้ในการบริหารงานการเบิกจ่ายเงินบำเหน็จบำนาญและสวัสดิการรักษาพยาบาลการศึกษาบุตรและเงินช่วยเหลืออื่นๆของข้าราชการที่เกษียณอายุ(ง) แหล่งที่มาของข้อมูล- เจ้าของข้อมูลโดยตรงและกรมบัญชีกลาง(๓) กองนิติการ(ก) ประเภทของบุคคลที่มีการเก็บข้อมูลไว้- คู่สัญญาและผู้ลงนามผูกพันนิติกรรมสัญญากับกรมการขนส่งทางน้ำและพาณิชยนาวี(ข) ประเภทของระบบข้อมูลข่าวสารส่วนบุคคล- แฟ้มข้อมูลเอกสารประกอบสัญญาและต้นฉบับเอกสารสัญญา(ค) ลักษณะการใช้ข้อมูลตามปกติ- ใช้ในการจัดทำนิติกรรมสัญญา(ง) แหล่งที่มาของข้อมูล- เจ้าของข้อมูลโดยตรง(๔) กองทะเบียนเรือ(ก) ประเภทของบุคคลที่มีการเก็บข้อมูลไว้- ผู้ขอจดทะเบียนเรือใหม่ และผู้ขออนุญาตใช้เรือ- การทำนิติกรรมต่าง ๆ แสดงสิทธิ์ของเจ้าของเรือและคู่สัญญา(ข) ประเภทของระบบข้อมูลข่าวสารส่วนบุคคล- เอกสารหลักฐานประกอบการจดทะเบียนหรือขออนุญาตใช้เรือการทำนิติกรรมและคู่สัญญา การแสดงกรรมสิทธิ์ของเจ้าของเรือ และระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- ใช้ในการบริหารงานให้เป็นไปตามกฎหมายว่าด้วยเรือไทย(ง) แหล่งที่มาของข้อมูล- เจ้าของข้อมูลโดยตรง(๕) ศูนย์ฝึกพาณิชย์นาวี(ก) ประเภทของบุคคลที่มีการเก็บข้อมูลไว้- นักเรียนศูนย์ฝึกพาณิชย์นาวี(ข) ประเภทของระบบข้อมูลข่าวสารส่วนบุคคล- แฟ้มเอกสารประวัติของบุคคล และระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- ใช้ในการตรวจสอบประวัติผู้สำเร็จการศึกษา และบริหารงานการผลิตการฝึกอบรม และการพัฒนาบุคลากรคนประจำเรือของศูนย์ฝึกพาณิชย์นาวี(ง) แหล่งที่มาของข้อมูล- เจ้าของข้อมูลข้อ ๒ วิธีการขอตรวจดูและวิธีการขอให้แก้ไขเปลี่ยนแปลงข้อมูลข่าวสารของเจ้าของข้อมูลแจ้งความประสงค์เป็นลายลักษณ์อักษรพร้อมแสดงหลักฐานการเป็นบุคคลที่เป็นเจ้าของข้อมูลหรือผู้กระทำแทนบุคคลที่เป็นเจ้าของข้อมูลณ หน่วยงานที่ครอบครองข้อมูลข่าวสารโดยตรงข้อ ๓ กำหนดให้ห้องสมุด กองวิชาการและแผนงาน เลขที่๑๒๗๘ ถนนโยธา แขวงตลาดน้อย เขตสัมพันธวงศ์ กรุงเทพมหานคร ๑๐๑๐๐ เป็นศูนย์ข้อมูลข่าวสารกรมการขนส่งทางน้ำและพาณิชยนาวีเป็นสถานที่ติดต่อของประชาชนทั่วไป เพื่อขอตรวจดูและขอรับข้อมูลข่าวสารหรือคำแนะนำในการติดต่อกับหน่วยงานของกรมการขนส่งทางน้ำและพาณิชยนาวีตามบทบัญญัติของพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ (๓)ประกาศณ วันที่ ๑๐ พฤศจิกายน พ.ศ. ๒๕๔๗ถวัลย์รัฐอ่อนศิระอธิบดีกรมการขนส่งทางน้ำและพาณิชยนาวีวัชศักดิ์/ผู้จัดทำ๙กุมภาพันธ์ ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๐ ง/หน้า ๑๙/๒๙ มกราคม ๒๕๕๐